[{"text_idx": "#000000", "text": "Sellena\u0308dalased soovitused on la\u0308bi po\u0303imunud dz\u030ca\u0308ssiviiside, akrobaatiliste etteastete, rohke hea muusika, hea so\u0308o\u0308gi ja teadmishimuga. Ilusat na\u0308dalat!"}, {"text_idx": "#000002", "text": "Dz\u030ca\u0308ssiajaloo u\u0308he suurkuju, pianisti ja helilooja Thelonious Monki su\u0308nnist mo\u0308o\u0308dub sel su\u0308gisel sada aastat. Selle ta\u0308htpa\u0308eva va\u0308a\u0308rikaks ta\u0308histamiseks u\u0308hendavad oma talendid Eesti ja Soome eri po\u0303lvkondade dz\u030ca\u0308ssmuusikud. To\u0303otab tulla meeleolukas, andekusest tulvil o\u0303htu!"}, {"text_idx": "#000005", "text": "Vanemuise ooperikoori ja su\u0308mfooniaorkestri kontsert"}, {"text_idx": "#000006", "text": "Kontserdi kavas on ko\u0303rvuti paganlik ja kiriklik \u2013 va\u0308ikese rahva vabadusvo\u0303itluse lugu ja suure rahva kirikulugu. Helikeelelt kriibib esimene 20. sajandi keskpaiga dissonantsides, teine voogab 19. sajandi lo\u0303pu ooperlikes tundeva\u0308ljendustes."}, {"text_idx": "#000010", "text": "Eelmisel aastal to\u0303elisi ko\u0303rgepinge laineid loonud kultuurifestival \u201cSa\u0308rin\u201d tuleb taas ning veel suurema ja po\u0303nevamana! Saab muusikat, teatrit ning lisaks su\u0308ndmusi ja etteasteid, mis toovad publiku ette kaasaegset kunsti, filme ja kirjandust."}, {"text_idx": "#000012", "text": "Cirque du Soleili etendus \u201cVarekai\u201d"}, {"text_idx": "#000013", "text": "Miks mitte vaadata vahelduseks va\u0308gevaile kohalikele kultuurisu\u0308ndmustele ka vo\u0303imsat va\u0308lismaist kraami? Cirque du Soleili \u201cVarekai\u201d etendus on ainulaadne, selles on u\u0308hendatud erinevad kunstisuunad nagu muusika ja disain, tants ja elav vokaal, videokunst ja grimm. Seejuures ei ole unustatud tsirkusekunsti selle ko\u0303igis ilmingutes, ta\u0308navaz\u030canritest kuni ko\u0303rgtehnoloogilise o\u0303huakrobaatikani. \u201cVarekai\u201d rahvusvaheline trupp koosneb 13 riigist pa\u0308rit 50 tsirkuseartistist ja muusikust."}, {"text_idx": "#000014", "text": "Ja\u0308rjekorras neljas Tallinna arhitektuuribiennaal TAB alapealkirjaga \u201cbioTallinn\u201d uurib linnamaastikke iseorganiseeruvate su\u0308steemidena. TABi peakuraator Claudia Pasquero ka\u0308sitleb linnaruumi mitte inimkesksest la\u0308htekohast, vaid tegeleb biotehnoloogiaga arhitektuuris ja linnaehituses \u2012 \u201cbioTallinn\u201d pakub na\u0308gemust Tallinna linnamaastikust, mis toimib iseorganiseeruva su\u0308steemina, paljude du\u0308naamiliste su\u0308steemide koosmo\u0303jus areneva territooriumina. Siiski on ka inimestele rohkelt su\u0308ndmusi, millest osa saada. Kultuuriblogi jagab sel teemal peagi ta\u0308iendavaid juhiseid!"}, {"text_idx": "#000016", "text": "\u201cCinema Dentata\u201d on So\u0303pruse uus igakuine z\u030canrifilmi linastuste sari, mis toob publikuni rahvusvaheliselt kirju programmi Eestis varem linastumata ma\u0308rgilistest teostest. Filmide valikul on ma\u0308a\u0308rav vo\u0303imalus tutvustada u\u0308he z\u030canri mitmeku\u0308lgsust ja pakkuda sisukat alternatiivi laiavoolu kinolevis linastuvatele pelgalt meelelahutuslikele o\u0303udusfilmidele. Soovitame soojalt, kuna selliseid filme naljalt juba mujal ei na\u0308e."}]